Mormor og Bob forlod Afrika for 25 år siden, men Afrika forlod ikke dem. "Mormor og Bob" er en film om parret Bob og Grethe, der har rejst verden rundt og boet adskillige år i Afrika, men nu lever i den forholdsvis kedelige by Esbjerg, som de sjældent forlader. Filmen lukker os ind i Mormor og Bobs ejendommelige univers blandt dyreskind, afrikanske træfigurer og safarihatte. Et spøjst, morsomt og rørende indblik.